stanford-oval/wikipedia huggingface dataset:
Gorerotted
Historia

Gorerotted soittaa aggressiivista brutaaleilla sanoituksilla höystettyä death metalia. Myös grindcoresta voi havaita vaikutteita yhtyeen musiikissa. Yhtyeessä oli alun perin 6 jäsentä, joista kuitenkin toinen vokalisti Mr. Gore lähti vuonna 2004 yhtyeen kiertäessä Eurooppaa.
”Laulamisen” yhtyeessä hoitavat Ben Goreskin (matalammat äänet) ja Wilson (korkeammat äänet Mr. Goren lähdettyä). Wilson soittaa myös bassoa.
Yhtye ensimmäinen teos oli itse tuotettu demo ”Her gash I did slash”. Demoa myytiin yli 1500 kappaletta muutamassa kuukaudessa. Vuonna 2000 yhtye solmi levysopimuksen brittiläisen Dead Again Recordsin kanssa ja julkaisivat ensimmäisen täysimittaisen albuminsa: ”Mutilated in minutes”. Sama levy julkaistiin vielä vuonna 2002 uusien kuvituksien kera.
Yhtyeen seuraava tuotos oli ”Only tools and corpses” joka julkaistiin Metal Blade Recordsin kautta vuonna 2003. Albumin julkaisun jälkeen seurasi raju keikkailu ympäri Eurooppaa.
Bändin uusin albumi ”A new dawn for the dead”  ilmestyi vuonna 2005. Uudella levyllä bändin tyyli on hieman muuttunut. Kappaleiden nimet ja sanoitukset eivät ole sitä samaa veristä splatteria mihin aiemmilla tuotoksilla on totuttu kuulemaan. Kuitenkin musiikillisesti bändi on pysynyt melko samalla linjalla, vaikka toki  ensimmäisen ja viimeisimmän levyn tyylissä huomaa eron.
Uusin levy kantaa nimeä ”Get Dead or Die Trying” ja se julkaistiin vuoden 2008 keväällä. Gorerotted vaihtui The Rotted-nimeen samana vuonna ja bändin uusi nimi näkyykin Get Dead or Die Trying -levyn kannessa.
Jäsenet

Ben Goreskin – matala laulu
Wilson – basso, korkea laulu
Junky Jon – rummut
Mathew – kitara
Tim – kitara
Jäsenet > Entiset jäsenet

Mr. Gore – korkea laulu (1998–2004)
Diskografia > Gorerotted

Her Gash I Did Slash (1998)
Mutilated in Minutes (2001,  Relapse Records/Dead Again/IBD)
Only Tools and Corpses (2003,  Metal Blade Records)
A New Dawn for the Dead (2005,  Metal Blade Records)
Split Your Guts (with Gronibard and Gruesome Stuff Relish) (2002,  split, Deepsend Records)
Diskografia > The Rotted

Get Dead or Die Trying (2008,  Metal Blade Records)
Anarchogram (2010,  EP, Anarchogram Industries)
Ad Nauseam (2011,  Candlelight Records)
Apathy in the UK (2011,  7" single, Hammerheart Records)
Aiheesta muualla

Virallinen kotisivu
Az Zarqa

Kuvernementin sijainti kartalla
Az-Zarqa (arab. محافظة الزرقاء‎) on yksi Jordanian kahdestatoista kuvernementista. Az-Zarqan pinta-ala on 4 761 neliökilometriä ja sen alueella asui vuonna 2008 yhteensä 871 600 ihmistä, mikä tekee siitä asukasluvultaan Jordanian kolmanneksi suurimman kuvernementin. Sen pääkaupunki on noin 395 000 asukkaan Zarqa.
Aluetta on asutettu pronssikaudelta lähtien, ja siellä sijaitsee useita historiallisesti tärkeitä kohteita, kuten esimerkiksi Unescon maailmanperintöluetteloon kuuluva Quseir Amran aavikkolinnoitus.
Aiheesta muualla

Kuvia tai muita tiedostoja aiheesta Az Zarqa Wikimedia Commonsissa
Jordanian kuvernementit
Ajlun
Al 'Aqabah
Al Balqa'
Al Karak
Al Mafraq
Amman
At Tafilah
Az Zarqa
Irbid
Jarash
Ma'an
Madaba
Australian puolustusvoimat

Australian puolustusvoimat (engl. Australian Defence Force) on Australian puolustuksesta vastaava sotilasorganisaatio, jonka muodostavat maavoimat, merivoimat ja ilmavoimat. Sillä on 53 000 kokoaikaisessa aktiivipalveluksessa olevaa sotilasta ja 20 000 reserviläistä, joten se on Oseanian alueen suurin kansallinen armeija, mutta se on huomattavasti pienempi kuin useimpien Aasian maiden asevoimat. Perustuslain mukaan asevoimien ylipäällikkö on kenraalikuvernööri, mutta lain mukaan pääministeri valvoo asevoimia.
Historia

Australialla on ollut puolustusvoimat vuodesta 1901 lähtien.
Historia > Meneillään olevat operaatiot

Syyskuussa 2008 Australialla oli noin 3 500 sotilasta tehtävissä ulkomailla, joista Afganistanissa on 1 080, Irakissa noin 1000, Itä-Timorissa rauhanturvatehtävissä 750, Salomonsaarilla 140 ja Lähi-idässä sekä Afrikassa 52 sotilasta.
Aiheesta muualla

Wikimedia Commonsissa on kuvia tai muita tiedostoja aiheesta .
Puolustusministeriön sivusto
Australian joukot ulkomailla.
Bengt Olof Lille
Kirjallisuutta

Eino Murtorinne, Suomalainen teologia autonomian kautena (1828–1918). 1986.
Tarja-Liisa Luukkanen, B. O. Lille ja kirkkohistorianopetuksen alkuvaiheet Aleksanterin yliopiston teologisessa tiedekunnassa, Historiallisia tutkimuksia 207 (2000).
Tarja-Liisa Luukkanen, Die Deutsche Kirchengeschichtsforschung und die Entstehung der Diziplin Kirchengeschichte als universitäres, theologisches Lehrfach in Finnland. – Zeitschrift für Kirchengeschichte 113/2002, 75-90.
Tarja-Liisa Luukkanen, Savages and Barbarians? An example of creating a respectable past for Finnish-speaking Finns.- Finnish Yearbook of Political Thought 2003, 71–89.
Aiheesta muualla

Bengt Olof Lille Kansallisbiografiassa (artikkeli maksullinen)
HMS Gardenia (M99)

| HMS Gardenia |
| --- | --- |
 HMS Gardenia

Aluksen vaiheet
Rakentaja:  W. Simons and Company, Renfrew
Kölinlasku:  20. syyskuuta 1939
Laskettu vesille:  10. huhtikuuta 1940
Palveluskäyttöön:  24. toukokuuta 1940
Poistui palveluskäytöstä:  uponnut kolaroituaan 1942
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 × BL 4"/L45 (102 mm) Mk IX -tykki 1 × kaksipiippuinen Vickers .50" Mk III -ilmatorjuntakonekivääri 1 × kaksipiippuinen .303" Lewis-pikakivääri 2 × syvyyspomminheitintä Mk II, joihin yhteensä 40 syvyyspommia
HMS Gardenia (viirinumero M99) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 25. heinäkuuta 1939 Renfrew'stä W. Simons and Companyltä, missä köli laskettiin 20. syyskuuta. Alus laskettiin vesille 10. huhtikuuta 1940 ja valmistui 24. toukokuuta.
Palvelus

Alus upposi 9. marraskuuta 1942 kolaroituaan Oranin edustalla.
Axenstar

| Axenstar |
| --- | --- |

Tiedot
Toiminnassa:  1998–
Tyylilaji:  power metal
Kotipaikka:   Västerås, Ruotsi
Laulukieli:  englanti
Jäsenet:  Magnus Eriksson, laulu, kosketinsoittimet   Joakim Jonsson, kitara   Magnus Ek, basso   Pontus Jansson, rummut  
Levy-yhtiö:  Arise Records   Massacre Records  
Aiheesta muualla
axenstar.com
Infobox OKNimi-testi OK: 
Axenstar (entiseltä nimeltään Powerage) on ruotsalainen power metal -yhtye.
Historia

Kitaristi Peter Johansson ja basisti Magnus Ek perustivat Axenstarin vuonna 1998. Laulajaksi otettiin "Mr.Eddie" , rumpaliksi Johan Burman (Chemical Co-operation) ja kitaristina toimi Magnus Söderman (Lost Souls). Tuolloin yhtye soitti vain cover-kappaleita ja kulki nimellä Powerage. Vuonna 1999 Poweragen kokoonpano muuttui. 2001 nimensä Axenstariksi muuttaneen yhtyeen muodostivat laulaja Magnus Eriksson, kitaristit Thomas Eriksson ja Peter Johansson, basisti Magnus Ek ja rumpali Pontus Jansson. Tällä kokoonpanolla Axenstar levytti debyyttialbuminsa Perpetual Twilight lokakuussa 2002 sekä kaksi seuraava albumiaan Far From Heavenin toukokuussa 2003 ja The Inquisitionin 2005. Kolmannen albumin julkaisun jälkeen molemmat vanhoista kitaristeista lähtivät Axenstarista ja heidän tilalleen otettiin Joakim Jonsson. Jälleen uudella kokoonpanolla, ja uuden levy-yhtiön alaisuudessa, Axenstar levytti uusimman albuminsa, The Final Requiem, keväällä 2006.
Jäsenet

Magnus Eriksson - Laulu, kosketinsoittimet
Joakim Jonsson - Kitara (Skyfire, The Mist of Avalon)
Magnus Ek - Basso
Pontus Jansson - Rummut (ex-Miscreant)
Tuotanto

Perpetual Twilight (2002)
Far From Heaven (2003)
The Inquisition (2005)
The Final Requiem (2006)
End Of All Hope (2019)
Chapter VIII (2023)
Billi Bruno

Billi Bruno (s. 20. heinäkuuta 1997) on yhdysvaltalainen näyttelijä. Hän on esiintynyt vuodesta 2001 Gracien roolissa James Belushin tähdittämässä Perheen kalleudet -sarjassa (According to Jim). Hänellä on siskot Chelsea ja Hailey. Molemmat ovat myös näyttelijöitä.
Aiheesta muualla

Viralliset sivut (Arkistoitu – Internet Archive) (englanniksi)
Billi Bruno Internet Movie Databasessa. (englanniksi)
Bille

| Bille |
| --- | --- |
 Bergedorfer Hafen Billen varrella Hampurissa
Alkulähde:  Linau
Laskupaikka:  Elbe
Maat:  Saksa
Pituus:  65 km
Valuma-alue:  506,4 km²
Bille on 65 kilometriä pitkä joki Schleswig-Holsteinin ja Hampurin alueilla Saksan pohjoisosassa. Joki saa alkunsa Linaun lähistöllä ja laskee Elbeen Hampurissa.
Aiheesta muualla

Kuvia tai muita tiedostoja aiheesta Bille Wikimedia Commonsissa
Billie Jean King

| Billie Jean King |
| --- | --- |

Henkilötiedot
Syntynyt: 22. marraskuuta 1943  Long Beach 
Tennispelaaja
Pituus:  164  cm
Kätisyys:  oikeakätisyys, yhden käden rysty
Ammattilaisena:  1959–1983
Palkintorahat:  1 966 487 USD
Kaksinpeli
Paras sijoitus:  2  (11. joulukuuta 1977)
Voitot/tappiot:  695–155
Nelinpeli
Paras sijoitus:  
Voitot/tappiot:  87–37
Aiheesta muualla
www.billiejeanking.com
ITF
WTA
Billie Jean King (o.s. Moffitt, s. 22. marraskuuta 1943 Long Beach, Kalifornia, Yhdysvallat) on yhdysvaltalainen tennispelaaja ja ensimmäisiä naispuolisia tennisammattilaisia. Hän kilpaili vuodet 1959–1983 ja voitti urallaan yhteensä 39 Grand Slam -turnausta: 12 kaksinpelissä, 16 nelinpelissä ja 11 sekanelinpelissä.
1970-luvun alussa King oli kahdeksan muun naispelaajan kanssa panemassa alulle naistenniksen ammattilaiskiertuetta, jonka nykymuoto tunnetaan nimellä Women’s Tennis Association (WTA).
King on tunnettu seksismin vastustaja niin urheilussa kuin yhteiskunnassakin. Sovinistiksi tunnustautunut entinen Wimbledonin mestari Bobby Riggs hävisi itseään parikymmentä vuotta nuoremmalle Kingille kuuluisan ottelun vuonna 1973 rehenneltyään, ettei kukaan nainen voita häntä ikinä tenniksessä. Ottelusta on tehty palkittu televisioelokuva When Billie Beat Bobby 2001, jonka pääosia näyttelevät Holly Hunter ja Ron Silver. Elokuvassa Battle of the Sexes (2017) on ottelusta jaksoja.
Popmuusikko Elton John omisti Kingille kappaleensa ”Philadelphia Freedom”. Nimi tulee Philadelphia Freedoms -tennisjoukkueesta, jota King valmensi. Merkittävää oli, että joukkueessa oli myös miehiä, joten King oli ensimmäinen nainen, joka valmensi miehiä ammattiurheilussa.
King hyväksyttiin International Tennis Hall of Fameen vuonna 1987. Vuonna 1990 aikakauslehti Life nimesi hänet yhdeksi sadasta vaikutusvaltaisimmasta amerikkalaisesta 1900-luvulla.
28. elokuuta 2006 Yhdysvaltojen tennisliitto nimesi Flushing Meadowsin tenniskeskuksen uudelleen USTA Billie Jean King National Tennis Centeriksi. Se on maailman suurin urheiluareena, joka on nimetty naisen mukaan.
Suomalainen Urheilulehti arvioi Kingin 2009 kaikkien aikojen neljänneksi parhaaksi homo- tai biseksuaaliseksi urheilijaksi.
Aiheesta muualla

Kuvia tai muita tiedostoja aiheesta Billie Jean King Wikimedia Commonsissa
Battle of the Sexes jossa nähdään otteita Kingin ja Bobby Riggsin ottelusta. (Katsottavissa marraskuun 2018 alkupuolelle saakka
Billie Jean King WTA:n sivuilla (englanniksi)
King Wimbledonin sivuilla. (englanniksi)
When Billie Meets Bobby IMDb:ssä
Georgs Andrejevs

Andrejevs vuonna 2011.
Georgs Andrejevs (30. lokakuuta 1932 – 16. heinäkuuta 2022) oli latvialainen poliitikko. Hän edusti liberaalia Latvijas Ceļš -puoluetta.
Andrejevs syntyi Tukumsissa. Hän luki itsensä lääkäriksi ja pääsi vuonna 1995 Latvian tiedeakatemian täysjäseneksi. Hän toimi vuosina 1995–1998 maansa suurlähettiläänä Kanadassa ja vuosina 1998–2004 Euroopan neuvostossa.
Andrejevs oli Latvian ulkoministeri vuosina 1992–1994. Hän on istunut vuosina 2004–2009 Euroopan parlamentissa, jossa hän kuului Euroopan liberaalidemokraattisen puolueen ryhmään.
Habilitaatio

Habilitaatio on käsite, jota käytetään useissa Euroopan maissa  kuvaamaan väitöskirjan jälkeistä tutkintoa, tutkintoon johtavaa prosessia tai habilitaatiotutkielmaa, joka on kirjoitettu osana kyseistä prosessia. Habilitaatio antaa elinikäisen oikeuden antaa opetusta yliopistossa, jossa habilitaatio on suoritettu. Useissa yliopistoissa habilitaation suorittaneelle henkilölle annetaan joko nimike Dr. habil. tai Privat-Dozent. Habilitaatio vastaakin tarkoitukseltaan Suomessa dosentilta vaadittavaa väitöskirjan jälkeistä lisätutkimusta.
Habilitaatiotutkielman tulee olla tieteellisesti korkeatasoinen, väitöskirjaa laaja-alaisempi ja uutta tieteellistä tietoa tuottava tutkimus, joka osoittaa syvällistä tieteellistä menetelmien hallintaa ja kykyä edistää kyseistä tieteenalaa. Habilitaatiotutkielma voi olla kumulatiivinen, pohjautuen aikaisempaan tutkimustyöhön (”artikkelikokoelma”) tai julkaisemattomaan erikoistutkielmaan (ns. monografia), joka yleensä on pituudeltaan mittava. Kumulatiivinen habilitaatio on vallitseva käytäntö esimerkiksi lääketieteessä ja yleisemminkin luonnontieteissä mutta harvinainen esimerkiksi oikeustieteen, historian tai  ylipäätään humanististen tieteenalojen kohdalla.
Georgia Byng

Georgia Byng (s. 1966) on brittiläinen kirjailija, joka on kirjoittanut muun muassa Molly Moon -kirjat. Hänen esikoisteoksensa on Molly Moon ja Hervoton hypnoosiseikkailu. Byng on asunut lapsuutensa Hampshiressä. Hän asuu Lontoossa miehensä taiteilija Marc Quinnin ja kolmen lapsensa Tiger Rosen, Lucasin ja Skyn kanssa.
Suomennettuja teoksia

Molly Moon - Hervoton hypnoosiseikkailu (Molly Moon's Incredible Book of Hypnotism, WSOY 2003)
Molly Moon ja tajuton timanttitemppu (Molly Moon Stops the World, WSOY 2004)
Molly Moon ja arvaamaton aikamatka (Molly Moon's Hypnotic Time Travel Adventure, WSOY 2006)
Molly Moon, Micky Minus ja ajatuskone ( Molly Moon, Micky Minus & the Mind Machine, WSOY 2008)
Aiheesta muualla

Kustantajan sivu (englanniksi)
Tietoja kirjailijasta (Arkistoitu – Internet Archive) (englanniksi)
Anna Heinilä: Molly Moon ja tajuton timanttitemppu[vanhentunut linkki]. Turun sanomat 4.3.2005.
HMS Astrea (1908)

| HMS Astrea |
| --- | --- |

Aluksen vaiheet
Rakentaja:  Bergsunds Mekaniska Verkstads, Tukholma
Laskettu vesille:  1. lokakuuta 1908
Palveluskäyttöön:  29. toukokuuta 1909
Poistui palveluskäytöstä:  13. kesäkuuta 1947
Loppuvaihe:  upotettu maalilaivana 1953
Tekniset tiedot
Uppouma:  115 t
Pituus:  40,2 m (kokonaispituus)
Leveys:  4,4 m
Syväys:  2,7 m
Koneteho:  2 000 hv
Nopeus:  27 solmua
Miehistöä:  18
Aseistus
Aseistus:  2 x 45,7 cm M/04 torpedoputkea 2 x 57 mm kan M/95D -tykkiä
HMS Astrea (runkonumerot 42 ja V42) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.
Valmistus

Alus tilattiin Tukholmasta Bergsunds Mekaniska verkstads AB:lta. Alus laskettiin vesille 1. lokakuuta 1908 ja liitettiin laivastoon 29. toukokuuta 1909.
Palvelus

Alus luokiteltiin 1928 yhteysveneeksi runkonumerolla V42, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja se upotettiin 1953 maalilaivana.
Billie Burke

| Billie Burke |
| --- | --- |

Henkilötiedot
Koko nimi:  Mary William Ethelbert Appleton Burke
Syntynyt: 7. elokuuta 1884 Washington, D.C.
Kuollut: 14. toukokuuta 1970 (85 vuotta) Los Angeles, Kalifornia
Ammatti:  näyttelijä
Puoliso:  Florenz Ziegfeld (1914–1932)
Näyttelijä
Aktiivisena:  1903–1960
 Nimikirjoitus
Aiheesta muualla
IMDb
Elonet
Mary William Ethelbert Appleton ”Billie” Burke (7. elokuuta 1884 Washington, D.C. – 14. toukokuuta 1970 Los Angeles, Kalifornia) oli yhdysvaltalainen näyttelijä. Hänet tunnetaan parhaiten roolistaan Glindana elokuvamusikaalissa Ihmemaa Oz (1939). Hän sai Oscar-ehdokkuuden parhaasta naissivuosasta vuonna 1938 roolistaan elokuvassa Ilo irti elämästä.
Aiheesta muualla

Wikimedia Commonsissa on kuvia tai muita tiedostoja aiheesta .
Billie Burke Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Billie Burke
Käännös suomeksi
Haajanen

Haajanen on sukunimi, joka on muun muassa seuraavilla suomalaisilla henkilöillä:
Antti Haajanen (s. 1974), urheilutoimittaja
Pekka Haajanen (s. 1964), jääkiekkotuomari
Sofia Haajanen (s. 1987), suunnistaja ja maastojuoksija
Timo Haajanen (1946−1984), kirjastonhoitaja ja runoilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Georthocladius platystylus

| Georthocladius platystylus> Tieteellinen luokittelu |
| --- | --- |
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Heimo::  Surviaissääsket Chironomidae
Suku::  Georthocladius
Laji::  platystylus
Kaksiosainen nimi
 Georthocladius platystylus  (Saether & Sublette, 1983) 
Infobox OKNimi-testi OK: 
Georthocladius platystylus on surviaisääskilaji. Lajista on löydetty ainoastaan koirasyksilöitä ja se kuvattiin tieteelle Kaliforniassa vuonna 1983.
Lajin ainoa tunnettu esiintymispaikka Euroopassa on Turun Pomponrahkan suoalueella, josta se löydettiin kesäkuussa 2011 kaksisiipislajiston maastokartoituksien yhteydessä. Euroopasta tunnetaan lisäksi yksi lisääntyvä saman suvun laji, mutta se lisääntyy neitseellisesti ja vain naaraita on löydetty.
Haaja

Haaja on seuraavien suomalaisten henkilöiden sukunimi:
Jesse Haaja (s. 1983), elokuvaohjaaja
Teemu Haaja (s. 1972), jalkapalloilija
Vesa Haaja (s. 1968), muusikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
HMS Garth (L20)

| HMS Garth |
| --- | --- |
 HMS Garth

Aluksen vaiheet
Rakentaja:  John Brown and Company, Clydebank
Kölinlasku:  8. kesäkuuta 1939
Laskettu vesille:  14. helmikuuta 1940
Palveluskäyttöön:  1. heinäkuuta 1940
Poistui palveluskäytöstä:  joulukuu 1945
Loppuvaihe:  romutettu 1958
Tekniset tiedot
Uppouma:  1 050 t (standardi) 1 360 t (max)
Pituus:  85 m
Leveys:  8,8 m
Syväys:  3,27 m
Koneteho:  19 000 hv
Nopeus:  27,5 solmua
Miehistöä:  146
Aseistus
Aseistus:  4 × QF 4" Mk XVI -tykkiä kaksiputkisina Mk XIX asennuksina 4 × QF 2 naulan Mk VIII neliputkisena Mk VII asennuksena 2 × Oerlikon 20 mm yksiputkisina P Mk III -asennuksina 2 × syvyyspomminheitintä, yksi kisko, joihin 40 syvyyspommia
HMS Garth (viirinumero L20) oli Britannian kuninkaallisen laivaston Hunt-luokan tyypin I saattuehävittäjä toisessa maailmansodassa.
Valmistus

Alus tilattiin 21. maaliskuuta 1939 vuoden 1939 hätäohjelmassa Clydebankistä John Brown and Companyltä, missä köli laskettiin 8. kesäkuuta. Alus laskettiin vesille 14. helmikuuta 1940 ja valmistui 1. heinäkuuta.
HMS Astrea (T112)

| HMS Astrea |
| --- | --- |

Aluksen vaiheet
Rakentaja:  Fr. Lürssen Werft GmbH & Co, Bremen-Vegesack
Laskettu vesille:  15. maaliskuuta 1957
Palveluskäyttöön:  21. elokuuta 1957
Poistui palveluskäytöstä:  1. heinäkuuta 1977
Tekniset tiedot
Uppouma:  175 t
Pituus:  48,0 m
Leveys:  5,8 m
Syväys:  1,6 m
Koneteho:  3 x Daimler-Benz MB 3000/1 720, 9 000 hv
Nopeus:  39 solmua
Miehistöä:  33
Aseistus
Aseistus:  2 x Bofors 40 mm lvakan M/48 6 x 53,3 cm M/50 torpedoputkea 2 x 10,3 cm lysraketställ M/53 1 x 57 mm lysraketpjäs M/55 miinakiskot
HMS Astrea (runkonumero T112) oli Ruotsin laivaston Plejad-luokan torpedovene.
Valmistus

Alus tilattiin Saksasta Lürsseniltä. Se laskettiin vesille 15. maaliskuuta 1957 ja liitettiin laivastoon viisi kuukautta myöhemmin 21. elokuuta.
Palvelus

Alus poistettiin palveluksesta 1. heinäkuuta 1977.
Haakana

Haakana on suomalainen sukunimi, joka on muun muassa seuraavilla henkilöillä:
Anna-Liisa Haakana (o.s. Liste, 1937–2024), nuortenkirjailija
Kari Haakana (s. 1973), jääkiekkoilija
Kari Haakana (s. 1968), digimedia-asiantuntija
Miska Haakana (s. 1996), muusikko ja YouTube-videoiden tekijä
Veikko Haakana (1923–2018), kirjailija, Anna-Liisa Haakanan puoliso.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Handley Page Victor

| Handley Page Victor |
| --- | --- |
 Handley Page Victor -pommikone laskeutumassa todennäköisesti Farnboroughiin Englannissa. Koneen valkoisen värin oli tarkoitus heijastaa ydinräjähdyksen lämpöenergiaa pois sen rungosta.
Valmistaja:  Handley Page
Ensilento:  1952
Poistettu käytöstä:  1993
Handley Page Victor oli brittiläinen kylmän sodan aikainen pommikone. Sen ensilento tapahtui vuonna 1952 ja se esiteltiin huhtikuussa 1958. Koneen pääasiallinen käyttötapa olisi sodan aikana ollut kuljettaa ydinpommi syvälle vihollisen alueelle lentäen niin korkealla ja nopeasti että vihollisen hävittäjät eivät saavuttaisi sitä. Konetyyppi kuului Britannian ydinasepelotetta varten luomaan kolmen pommikonetyypin V-pommittajien sarjaan. Muut kaksi olivat Vickers Valiant sekä Avro Vulcan. Osa tämän tyypin lentokoneista käytti Rolls-Royce Conway -suihkumoottoreita.
Ohjusteknologian myöhemmin kehittyessä ydinasepelote voitiin luoda ydinkärjin varustetuin pitkänkantaman ohjuksin jolloin ydinpommia kantavan lentokoneen merkitys väheni. Toisaalta nopeastikin lentävä lentokone kyettiin jo ampumaan ilmataisteluohjuksella alas. Royal Navyn saatua käyttöönsä Polaris-ohjukset, useat jäljellä olevat pommikoneet muutettiin ilmatankkauskoneiksi. Palveluksesta viimeinen Handley Page Victor jäi pois 1993. Vuonna 2007 oli jäljellä viisi koneyksilöä eri ilmailumuseoissa Englannissa.
Tekniset tiedot (Handley-Page Victor B.1)

Lähde: [lähde? ]
Yleiset ominaisuudet
Miehistö: 5
Pituus: &&&&&&&&&&&&&035.05000035,05 m
Kärkiväli: &&&&&&&&&&&&&036.058000036,58 m
Korkeus: &&&&&&&&&&&&&&08.05700008,57 m
Siipipinta-ala: &&&&&&&&&&&&0223.0500000223,5 m²
Tyhjäpaino: &&&&&&&&&&040370.&&&&0040 370 kg
Lentopaino: &&&&&&&&&&075000.&&&&0075 000 kg
Suurin lentoonlähtöpaino: &&&&&&&&&&083900.&&&&0083 900 kg
Voimalaite: &&&&&&&&&&&&&&04.&&&&004 × Armstrong Siddeley Sapphire A.S.Sa.7 -suihkuturbiinia; &&&&&&&&&&&&&049.&&&&0049 kN  per moottori
Suoritusarvot
Suurin nopeus: &&&&&&&&&&&01050.&&&&001 050 km/h
Lentomatka: &&&&&&&&&&&02400.&&&&002 400 km
Lakikorkeus: &&&&&&&&&&014900.&&&&0014 900 m
Aseistus
35 × 450 kg pommeja
Blue Steel -ydinase (B.2RS)
Aiheesta muualla

Wikimedia Commonsissa on kuvia tai muita tiedostoja aiheesta .
http://www.netti.fi/~halle/planes/eng/victor.htm (Arkistoitu – Internet Archive) (suomeksi)
http://www.thunder-and-lightnings.co.uk/victor/history.php (englanniksi)
http://www.militaryfactory.com/aircraft/detail.asp?aircraft_id=241 (englanniksi)
Australian parlamenttivaalit 2016

Australian parlamenttivaalit 2016 järjestettiin 2. heinäkuuta 2016. Vaaleissa valittiin Australian edustajainhuoneen 150 jäsentä ja Australian senaatin 76 jäsentä.
Tulokset > Edustajainhuone

| Puolue | Edustajanpaikat | Ääniosuus |
| --- | --- | --- |
| Liberaalipuolueen ja  Kansallispuolueen koalitio | 76 | 42,0 % |
| Työväenpuolue | 69 | 34,7 % |
| Vihreät | 1 | 10,2 % |
| Keskustaliitto | 1 | 1,8 % |
| Katter's Australian Party | 1 | 0,5 % |
| Muut | 2 | 10,6 % |
| Yhteensä | 150 | 100 % |
Tulokset > Senaatti

| Puolue | Edustajanpaikat | Ääniosuus |
| --- | --- | --- |
| Liberaalipuolueen ja  Kansallispuolueen koalitio | 30 | 35,2 % |
| Työväenpuolue | 26 | 29,8 % |
| Vihreät | 9 | 8,7 % |
| Pauline Hanson's One Nation | 4 | 4,3 % |
| Keskustaliitto | 3 | 3,3 % |
| Liberaalidemokraattinen puolue | 1 | 2,2 % |
| Derryn Hinch's Justice Party | 1 | 1,9 % |
| Family First | 1 | 1,4 % |
| Jacqui Lambie Network | 1 | 0,5 % |
| Muut | 0 | 12,7 % |
| Yhteensä | 40 | 100 % |
Seuraukset

Vallassa ollut liberaalien ja kansallispuolueen koalitio menetti kannatustaan mutta säilytti edustajainhuoneessa yhden paikan enemmistön. Näin ollen liberaalipuolueen johtaja Malcolm Turnbull jatkoi pääministerinä. Vaalien ääntenlasku kesti niin pitkään, että Turnbull saattoi julistatua voittajaksi vasta kahdeksan päivää vaalipäivän jälkeen.
Aiheesta muualla

Kuvia tai muita tiedostoja aiheesta Australian parlamenttivaalit 2016 Wikimedia Commonsissa